คำสั่งคณะรักษาความสงบแห่งชาติ ที่ 73/2557 เรื่อง การแต่งตั้งคณะกรรมการนโยบายการจัดการปัญหาแรงงานต่างด้าวและการค้ามนุษย์
คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๗๓/๒๕๕๗
เรื่อง
การแต่งตั้งคณะกรรมการนโยบายการจัดการปัญหาแรงงานต่างด้าวและการค้ามนุษย์[๑]
 

เพื่อให้การบริหารราชการของคณะรักษาความสงบแห่งชาติ
ในการแก้ไขปัญหาแรงงานต่างด้าวทั้งระบบ
และปัญหาการค้ามนุษย์เป็นไปอย่างมีประสิทธิภาพ เกิดการบูรณาการ
ลดผลกระทบต่อด้านเศรษฐกิจและสังคมจิตวิทยา
จึงให้ยกเลิกคำสั่งคณะรักษาความสงบแห่งชาติ ที่ ๕๙/๒๕๕๗ และใช้คำสั่งดังต่อไปนี้

๑. แต่งตั้งคณะกรรมการนโยบายการจัดการปัญหาแรงงานต่างด้าวและการค้ามนุษย์
(กนร.) ประกอบด้วย
๑.๑ รองหัวหน้าคณะรักษาความสงบแห่งชาติ  ประธานกรรมการ
และหัวหน้าฝ่ายความมั่นคง
คณะรักษาความสงบแห่งชาติ
๑.๒ ผู้บัญชาการทหารสูงสุด
(หรือผู้ที่ได้รับมอบหมาย)  รองประธานกรรมการ
๑.๓ ปลัดกระทรวงแรงงาน  รองประธานกรรมการ
๑.๔
ปลัดกระทรวงการพัฒนาสังคมและความมั่นคงของมนุษย์ รองประธานกรรมการ
๑.๕ ปลัดกระทรวงกลาโหม  กรรมการ
๑.๖ ปลัดกระทรวงมหาดไทย  กรรมการ
๑.๗ ปลัดกระทรวงการคลัง  กรรมการ
๑.๘ ปลัดกระทรวงการต่างประเทศ  กรรมการ
๑.๙ ปลัดกระทรวงยุติธรรม  กรรมการ
๑.๑๐ ปลัดกระทรวงพาณิชย์  กรรมการ
๑.๑๑ ปลัดกระทรวงสาธารณสุข  กรรมการ
๑.๑๒ ปลัดกระทรวงศึกษาธิการ  กรรมการ
๑.๑๓ ปลัดกระทรวงเกษตรและสหกรณ์  กรรมการ
๑.๑๔ ปลัดกระทรวงอุตสาหกรรม  กรรมการ
๑.๑๕ ปลัดกระทรวงคมนาคม  กรรมการ
๑.๑๖ ปลัดกระทรวงการท่องเที่ยวและกีฬา  กรรมการ
๑.๑๗ ผู้อำนวยการสำนักข่าวกรองแห่งชาติ  กรรมการ
๑.๑๘ ผู้อำนวยการสำนักงบประมาณ กรรมการ
๑.๑๙ เลขาธิการสภาความมั่นคงแห่งชาติ  กรรมการ
๑.๒๐
เลขาธิการคณะกรรมการพัฒนาการเศรษฐกิจ  กรรมการ
และสังคมแห่งชาติ
๑.๒๑ เลขาธิการคณะกรรมการป้องกันและ  กรรมการ
ปราบปรามการฟอกเงิน
๑.๒๒
เลขาธิการคณะกรรมการสิทธิมนุษยชนแห่งชาติ  กรรมการ
๑.๒๓ เลขาธิการคณะกรรมการป้องกันและปราบปราม
 กรรมการ
การทุจริตในภาครัฐ
๑.๒๔ ผู้บัญชาการทหารบก  กรรมการ
๑.๒๕ ผู้บัญชาการทหารเรือ  กรรมการ
๑.๒๖ ผู้บัญชาการทหารอากาศ  กรรมการ
๑.๒๗ ผู้บัญชาการตำรวจแห่งชาติ  กรรมการ
๑.๒๘
เลขาธิการกองอำนวยการรักษาความมั่นคงภายใน  กรรมการ
ราชอาณาจักร
๑.๒๙ อธิบดีกรมประชาสัมพันธ์  กรรมการ
๑.๓๐ เสนาธิการทหาร  กรรมการและเลขานุการ
๑.๓๑
เจ้ากรมยุทธการทหาร  กรรมการและผู้ช่วยเลขานุการ
๑.๓๒
อธิบดีกรมการจัดหางาน  กรรมการและผู้ช่วยเลขานุการ

๒. คณะกรรมการมีอำนาจดังนี้
๒.๑ เสนอแนะนโยบาย มาตรการ และแนวทางการดำเนินการแก้ไขปัญหาแรงงานต่างด้าว
การป้องกันและปราบปรามการค้ามนุษย์ การบังคับใช้แรงงาน
และการใช้แรงงานเด็กต่อคณะรักษาความสงบแห่งชาติ
๒.๒ อำนวยการ กำกับดูแล
ติดตามผลการดำเนินการตามนโยบายการแก้ปัญหาแรงงานต่างด้าว
การป้องกันและปราบปรามการค้ามนุษย์ การดำเนินการตามพันธกรณีระหว่างประเทศ และรายงานผลต่อคณะรักษาความสงบแห่งชาติ
๒.๓ พิจารณาให้ความเห็นชอบ ยุทธศาสตร์ แผนงาน โครงการ
และมาตรการที่เกี่ยวข้องก่อนนำเสนอคณะรักษาความสงบแห่งชาติ
๒.๔ พิจารณาสนับสนุนให้ทบทวนกฎหมาย ระเบียบปฏิบัติ
และมติคณะรัฐมนตรีที่เกี่ยวข้อง ให้สามารถส่งเสริมและสนับสนุนการปฏิบัติงานให้เป็นไปอย่างมีประสิทธิภาพยิ่งขึ้น
๒.๕ แต่งตั้งคณะอนุกรรมการ และคณะทำงาน
เพื่อช่วยเหลือการปฏิบัติงานได้ตามความจำเป็น
๒.๖ ปฏิบัติหน้าที่อื่นตามที่คณะรักษาความสงบแห่งชาติมอบหมาย

๓. คณะกรรมการตามคำสั่งนี้ สามารถยุบเลิก
หรือปรับปรุงองค์ประกอบและอำนาจหน้าที่ได้ตามความเหมาะสม
เมื่อสถานการณ์บ้านเมืองเข้าสู่ภาวะปกติ

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๒๕ มิถุนายน พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ







ปริยานุช/ผู้จัดทำ
๘ กรกฎาคม ๒๕๕๗

ปริญสินีย์/ผู้ตรวจ
๘ กรกฎาคม ๒๕๕๗



























[๑] ราชกิจจานุเบกษา
เล่ม ๑๓๑/ตอนพิเศษ ๑๒๕ ง/หน้า ๑/๔ กรกฎาคม ๒๕๕๗